Aljoša Asanović - Wikipedija

# Aljoša Asanović

### Izvor: Wikipedija

Aljoša Asanović

Aljoša Asanović (Split, 14. prosinac 1965. -), bivši hrvatski nogometaš, danas radi u HNS-u oko omladinskog pogona

Bio je jedan od najboljih i svakako najvažnijih reprezentativaca za vrijeme najvećih uspjeha Hrvatske u nogometu. Sakupio je 62 utakmice u dresu reprezentacije, a postigao je 4 gola, od kojih je njegov prvijenac za reprezentaciju bio i prvijenac reprezentacije, na utakmici protiv SAD-a 1991.
Nastupio je na europskom prvenstvu 1996., te svjetskom prvenstvu 1998. kada se okitio brončanom medaljom. Bio je vezni igrač, a najviše se isticao sjajnim dodavanjima i nepredvidljivim zadnjim pasom od kojih se pamti dodavanje Davoru Šukeru u polufinalu Mundiala 98. protiv Francuske kada je prebacio cijelu obranu kasnijih svjetskih prvaka i asistirao za pogodak.

Posljednju utakmicu u nacionalnom dresu odigrao je protiv Francuza 28. lipnja 2000.
Nogometnu karijeru završio je u dresu splitskog Hajduka iz kojeg je ponikao, te se čak 3 puta vraćao.

Kao nogometni trener zabilježio je utakmicu za kormilom hrvatske U-21 momčadi koju je preuzeo nakratko kako bi zamijenio Slavena Bilića koji zbog operacije nije mogao voditi momčad. Igralo se doigravanje za put na europsko prvenstvo protiv Srbije i Crne Gore, a Hrvatska je poražena 3:1 u Beogradu, te 2:1 u Velikoj Gorici. Asanović je bio kažnjen zbog svađe sa sucem u Beogradu, te je uzvratni susret pratio sa tribina.

## [uredi] Karijera

Godina | Država | Nogometni klub
1984.-1990. |  | Hajduk Split
1990.-1991. |  | FC Metz
1991.-1992. |  | AS Cannnes
1992.-1994. |  | Montpellier HSC
1994.-1995. |  | Hajduk Split
1995. |  | Real Valladolid
1996. |  | Hajduk Split
1996.-1997. |  | Derby County
1997.-1998. |  | SSC Napoli
1998.-2000. |  | Panathinaikos
2000. |  | Austria Beč
2001. |  | Sydney United
2001.-2002. |  | Hajduk Split

Dobavljeno iz "http://hr.wikipedia.org../../../a/l/j/Aljo%C5%A1a_Asanovi%C4%87_2c45.html"

Kategorije: Hrvatski nogometaši | HNK Hajduk Split

##### Views

- Članak
- Razgovor
- Trenutna inačica

##### Traži

##### Drugi jezici

- Български
- Deutsch
- English
- Suomi
- Français
- Polski